[ca] La traqueostomia és una intervenció habitual a les unitats de cures intensives (UCI) generalment indicada en pacients sotmesos a ventilació mecànica (VM). Col·locar un tub de traqueostomia implica alteracions mecàniques i fisiològiques de funcions importants com la comunicació i la deglució afectant a la qualitat de vida d'aquests pacients. El rol dels professionals de la logopèdia (PL) a l'UCI és cada vegada més reconegut a l'hora de tractar aquests trastorns i una de les eines que utilitzen és la vàlvula fonatòria (VF), una vàlvula unidireccional que es col·loca al tub de traqueostomia permetent restaurar aquestes funcions. A més de retornar la capacitat de fonar, s'ha observat que la vàlvula té altres efectes clínics i fisiològics beneficiosos pel pacient que encara no han estat recollits en una revisió. Aquest treball pretén fer una revisió i anàlisi literària sobre els efectes de la VF en pacients traqueostomitzats d'UCI per elaborar una guia clínica que contribueixi a explicar-ne els beneficis i proporcioni recomanacions als PL que treballen en aquest àmbit. Per això, es va fer una cerca bibliogràfica a PubMed, Web of Science i ScienceDirect i seguint els criteris d'inclusió i exclusió es van seleccionar 11 articles per analitzar. S'ha observat que la vàlvula fonatòria Passy Muir 007 té efectes prometedors en la comunicació, mobilitat, reclutament alveolar i paràmetres fisiològics. Encara calen estudis que indiquin millores en la qualitat de vida, durada de l'estada a l'UCI i hospital, temps fins a la ingesta oral i durada del tub de traqueostomia i ventilació mecànica.

[en] Tracheostomy is a common intervention in intensive care units (ICU) generally indicated in patients undergoing mechanical ventilation (MV). Placing a tracheostomy tube involves mechanical and physiological alterations of important functions such as communication and swallowing affecting the quality of life of these patients. The role of speech language pathologists (SLP) in the ICU is increasingly recognized when it comes to treating these disorders and one of the tools they use is the phonatory valve (PV), a one-way valve that is placed in the tracheostomy tube allowing these functions to be restored. In addition to returning the ability to phonate, it has been observed that the valve has other clinical and physiological effects beneficial to the patient that have not yet been collected in a review. This work aims to carry out a literature review and analysis on the effects of PV in tracheostomized ICU patients in order to develop a clinical guide that contributes to explaining its benefits and provides recommendations to SLPs working in this area. For this reason, a bibliographic search was carried out in PubMed, Web of Science and ScienceDirect databases and following the inclusion and exclusion criteria, 11 articles were selected for analysis. It has been observed that the phonatory valve Passy Muir 007 has promising effects on communication, mobility, alveolar recruitment and physiological parameters. Studies are still needed that indicate improvements in quality of life, length of stay in the ICU and hospital, time to oral intake, duration of the tracheostomy tube and mechanical ventilation.